Þetta segir hugveitan SITE , sem fylgist með öfgafullum íslamistum á netinu . Nafn árásarmannsins er Mohammed al-Shamrani og hann mun hafa tjáð sig um tilgang árásarinnar á Twitter . „ Ég er á móti illsku og Bandaríkin í heild sinni hefur breyst í þjóð illskunnar , “ skrifaði al-Shamrani , sem var flugnemi við herskólann í Pensacola-herstöðinni . „ Ég er ekki á móti ykkur fyrir að vera bandarísk , ég hata ykkur ekki fyrir frelsi ykkar , ég hata ykkur af því að á hverjum degi styðjið þið , fjármagnið og fremjið glæpi , ekki bara gegn múslimum heldur einnig gegn mannkyninu , “ sagði í Twitter-færslu mannsins , sem hafði einnig vitnað í hryðjuverkamanninn Osama bin Laden í fyrri færslum sínum . Aðgangi mannsins á samfélagsmiðlinum hefur verið lokað . Samkvæmt frétt New York Times af málinu voru sex sádi-arabískir menn til viðbótar handteknir í flotastöðinni eftir árásina í gær , þar af þrír menn sem sáust taka árásina upp myndband . Salman Sádakonungur hafði samband við Donald Trump Bandaríkjaforseta í gær og sagði svívirðilegar gjörðir mannsins ekki endurspegla hug sádi-arabísku þjóðarinnar til Bandaríkjamanna .